SL Uradni list Evropske unije C 93/16

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2010/C 93/10

Št. Pomoči: XA 309/09

Država članica: Avstrija

Regija: Bundesland Burgenland

Naziv sheme pomoči ali ime podjetja, ki prejme individualno pomoč: Richtlinie der Burgenländischen Landesregierung über die Gewährung von Beihilfen für die Teilnahme an Messen und Ausstellungen außerhalb Österreichs

Pravna podlaga: Bgld. Landwirtschaftsförderungsgesetz, LGBl. Nr. 59/1987

Načrtovani letni izdatki po shemi ali skupni znesek individualne pomoči, dodeljene podjetju: Načrtovana letna potrebna sredstva na Gradiščanskem (Burgenland) znašajo 0,15 mio. EUR.

Največja intenzivnost pomoči: Dodeli se subvencija v višini največ 50 % stroškov za sodelovanje na javnih sejmih in razstavah.

Datum začetka izvajanja:

Trajanje sheme ali individualne pomoči: Pomoč se dodeljuje od objave povzetka sheme pomoči na internetu. Shema se izvaja do 31. decembra 2013.

Cilj pomoči: Veljavna določba: člen 15(2)(d) Uredbe (ES) št. 1857/2006 z dne 15. decembra 2006.

Cilj tega ukrepa pomoči je predstavitev gradiščanskega kmetijstva na javnih sejmih, razstavah, demonstracijah in prireditvah v Evropski uniji (razen Avstrije), da bi postalo prepoznavno v Evropi.

Zadevni gospodarski sektorji: Kmetijstvo (A 01)

Naziv in naslov organa, ki dodeli pomoč:

Amt der Burgenländischen Landesregierung Abteilung 4a- Agrar- und Veterinärwesen Europaplatz 1 7000 Eisenstadt ÖSTERREICH

Spletni naslov: http://www.burgenland.at/media/file/1402_Richtlinie_Messefoerderung.pdf

Drugi podatki: Ta shema pomoči se nanaša na člen 15(2)(d) Uredbe Komisije (ES) št. 1857/2006 z dne 15. decembra 2006 in v celoti izpolnjuje njegove zahteve.

Pomoč je na voljo samo malim in srednje velikim podjetjem.

Pomoč nadomesti državno pomoč št. 22/2002.

Št. pomoči: XA 310/09

Država članica: Avstrija

Regija: Burgenland

Naziv sheme pomoči ali ime podjetja, ki prejme individualno pomoč: Richtlinie für die Gewährung eines Zuschusses zu den Versicherungsprämien für Sturmschäden für Gewächshäuser in der Landwirtschaft

Pravna podlaga: Bgld. Landwirtschaftsförderungsgesetz, LGBl. Nr. 59/1987

Načrtovani letni izdatki po shemi ali skupni znesek individualne pomoči, dodeljene podjetju: Načrtovana letna potrebna sredstva na Gradiščanskem (Burgenland) znašajo 0,09 mio. EUR.

Največja intenzivnost pomoči: Odobrena pomoč znaša največ 30 % premije zavarovanja proti neurju.

Datum začetka izvajanja:

Trajanje sheme ali individualne pomoči: Pomoč se dodeljuje od objave povzetka sheme pomoči na internetu. Shema se izvaja do 31. decembra 2013.

Cilj pomoči: Veljavna določba: člen 12(2)(b) Uredbe (ES) št. 1857/2006 z dne 15. decembra 2006.

Cilji tega ukrepa pomoči so:

preprečevanje gospodarskih izgub v primarni kmetijski proizvodnji zaradi slabih vremenskih razmer, ki jih lahko izenačimo z naravnimi nesrečami, in drugih vremenskih razmer, ki povzročajo izgube,

spodbujanje sklenitve zavarovanja proti tveganjem v kmetijstvu, ki jih je mogoče zavarovati,

povečanje gospodarske stabilnosti obratov z obsežnim zavarovanjem proti tveganju,

ohranjanje kmetijske proizvodnje na Gradiščanskem.

Zadevni gospodarski sektorji: Kmetijstvo/vrtnarstvo (A 01,12)

Naziv in naslov organa, ki dodeli pomoč:

Amt der Burgenländischen Landesregierung Abteilung 4a- Agrar- und Veterinärwesen Europaplatz 1 7000 Eisenstadt ÖSTERREICH

Spletni naslov: http://www.burgenland.at/media/file/1398_Richtlinie_Sturmschaeden.pdf

Drugi podatki: Ta shema pomoči se nanaša na člen 12 Uredbe Komisije (ES) št. 1857/2006 z dne 15. decembra 2006 in v celoti izpolnjuje njegove zahteve. Ta pomoč zlasti ne ovira delovanja notranjega trga zavarovalniških storitev. Organ, pristojen za odobritev, zagotavlja, da pomoč ni omejena na zavarovanja ene same zavarovalnice ali skupine zavarovalnic in da tudi ni pogojena s tem, da bi morali prejemniki pomoči skleniti zavarovalne pogodbe z zavarovalnico, ki ima sedež v Avstriji.

Št. pomoči: XA 12/10

Država članica: Francija

Regija: Champagne-Ardenne

Naziv sheme pomoči ali ime podjetja, ki prejme individualno pomoč: Aides de la Région Champagne-Ardenne à des actions collectives de développement de la génétique ovine (aides à l’adhésion au contrôle de performances, soutiens à l’évaluation des agnelles et à l’évaluation des béliers)

Pravna podlaga:

— article L 1511-2 du Code général des collectivités territoriales,

— contrat de filière ovine Champagne-Ardenne 2009–2011, signé le 17 juin 2009 entre la profession agricole, l’Etat et la région Champagne-Ardenne,

— délibération du Conseil régional de Champagne-Ardenne des 14 et 15 décembre 2009.

Načrtovani letni izdatki po shemi ali skupni znesek individualne pomoči, dodeljene podjetju: 185 000 EUR (največji okvirni znesek)

Največja intenzivnost pomoči: 70 %

Regija bo prispevala podporo v znesku največ 50 % stroškov preverjanja zmogljivosti v štirih letih (zgornja meja pomoči znaša 800 EUR za vsako leto sodelovanja).

Regija bo zagotovila pomoč v znesku največ 70 % stroškov ocenjevanja ovčjih mladic, ki jih kupi rejec, namreč 57 EUR za vsako certificirano mladico iz selektivne reje oziroma 40 EUR za vsako mladico, ki nima certifikata in prihaja iz obrata, v katerem se preverjajo zmogljivosti.

Regija bo prispevala podporo v znesku največ 70 % stroškov ocenjevanja ovnov, ki jih rejec kupi, tj. največ 105 EUR pomoči za vsakega ovna.

Datum začetka izvajanja: Po objavi številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Do 31. decembra 2013.

Cilj pomoči: Projekt temelji na členih 15 in 16 Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe o ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov.

V skladu s cilji ovčarskega sektorja, določenimi v pogodbi o ovčarstvu za Champagne-Ardenne za obdobje 2009–2011, sklenjeni junija 2009 med kmetijskim sektorjem, državo in regijo, želi regija Champagne-Ardenne predlagati regionalno podporo razvoju genetike na ovčarskih kmetijah v Champagne-Ardenne, da bi izboljšala kakovostno raven svojih živali in na ta način zagotovila prihodnost tega sektorja.

Genetika dejansko spada med tehnična sredstva za posodabljanje in izboljšanje konkurenčnosti ovčarskih kmetij, tj. za izboljšanje reproduktivne kakovosti plemenskih živali in proizvodnjo jagnjet s kakovostjo mesa, ki ustreza zahtevam potrošnikov.

Pomoč bo ponujena vsakemu ovčerejcu, ki bo podpisal pogodbo o prizadevanju za genetsko izboljšanje, pri čemer njegovo podjetje po velikosti ne sme presegati malega oziroma srednje velikega podjetja v smislu evropskih pravnih predpisov in ne sme biti podjetje v težavah v smislu evropskih pravnih predpisov; rejec mora izpolnjevati naslednje pogoje:

starost največ 65 let (oziroma – če gre za kmetijsko podjetje – morajo v njem najmanj 50 % družbenega kapitala imeti v lasti fizične osebe, stare največ 65 let, ki so kot kmetje zavarovani pri AMEXA),

imeti mora najmanj 50 zavarovalnih premij za ovčje samice,

upoštevati mora veljavne higienske predpise,

zavezati se mora, da bo izvajal trajnostne kmetijske postopke.

Zastavljeni cilji so:

Spodbujati rejce, da sodelujejo v preverjanjih zmogljivosti, to je sistem, ki bi jim moral zagotavljati spremljanje in tehnične nasvete za optimiranje upravljanja njihove kmetije.

To orodje omogoča kmetom, da ocenijo zmogljivosti svojih živali, sodelujejo v kolektivnem programu genetskih izboljšav in zagotavljajo certificirane ovčje mladice.

Povečevanje števila kmetijskih gospodarstev, ki sodelujejo pri preverjanjih zmogljivosti, bo s povečanjem števila živali, na podlagi katerega lahko proizvajalci izvajajo selekcijo, ugodno vplivalo na razvoj genetske ponudbe.

Rejec se zavezuje, da bo pet let sodeloval pri preverjanjih zmogljivosti (po formuli „reja“ (vrednost mleka) ali po „celoviti“ formuli (vrednost mleka + indeks rasti)). Organ za nadzor zmogljivosti (OCP – Organisme de Contrôle de Performances) se zavezuje, da bo strokovno spremljal rejce in ustrezno uporabil rezultate.

Izboljšati genetsko raven ovčereje na območju Champagne-Ardenne s svetovanjem pri nakupu ovčjih mladic in ovnov visoke genetske kakovosti (živali s certificirano genetsko vrednostjo).

Da bi se spodbudilo povpraševanje po genetskih storitvah, se bo izvajalo ozaveščanje rejcev glede uporabe certificiranih plemenskih živali in ustrezno svetovanje rejcem glede genetskih vprašanj.

Zadevni gospodarski sektorji: Vsi ovčerejci (mala in srednje velika podjetja)

Naziv in naslov organa, ki dodeli pomoč:

Région Champagne-Ardenne Hôtel de Région 5 rue de Jéricho 51037 Chalons en Champagne cedex FRANCE

Spletni naslov: http://www.cr-champagne-ardenne.fr/getFile.aspx?FILEID=4066

Drugi podatki: —

Št. Pomoči: XA 2/10

Država članica: Republika Slovenija

Regija: —

Naziv sheme pomoči ali ime podjetja, ki prejme individualno pomoč: Sofinanciranje zavarovalnih premij za zavarovanje kmetijske proizvodnje za leto 2010.

Pravna podlaga: Uredba o sofinanciranju zavarovalnih premij za zavarovanje kmetijske proizvodnje in ribištva za leto 2010.

Načrtovani letni izdatki po shemi ali skupni znesek individualne pomoči, dodeljene podjetju: 12 344 855 EUR v letu 2010.

Največja intenzivnost pomoči: 50 % upravičenih stroškov.

Datum začetka izvajanja: Od dneva objave vpisne številke izvzetja sheme pomoči na spletni strani Generalnega direktorata za kmetijstvo in razvoj podeželja Evropske komisije.

Trajanje sheme ali individualne pomoči: Do 31 decembra 2010.

Cilj pomoči: Podpora MSP-jem (mala in srednje velika podjetja).

V shemi pomoči se uporabi 12. člen Uredbe Komisije (ES) št. 1857/2006. Upravičen strošek je strošek zavarovalne premije za zavarovalno polico, ki zagotavlja kritje izgub, ki jih povzročijo neugodne vremenske razmere (toča, požar, udar strele, spomladanska pozeba, zmrzal, slana, poplave, vihar) ali izgub, ki jih povzročijo bolezni živali.

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Republika Slovenija Ministrstvo za kmetijstvo, gozdarstvo in prehrano Dunajska 22 SI-1000 Ljubljana SLOVENIJA

Spletni naslov: http://www.pisrs.si/predpis.aspx?p_rD=r03&p_predpis=URED5123

Drugi podatki: Namen plačila dela stroškov zavarovalnih premij je spodbuditi kmetijske pridelovalce, da zavarujejo svojo proizvodnjo pred morebitnimi izgubami zaradi slabih vremenskih razmer in boleznimi pri živalih ter s tem prevzamejo odgovornost za zmanjševanje tveganja v rastlinski pridelavi in reji živali.